b'\n_START_ARTICLE_\n\xc4\x8cas (revija)\n_START_PARAGRAPH_\n\xc4\x8cas je bila katoli\xc5\xa1ka revija za kulturno-sociolo\xc5\xa1ka vpra\xc5\xa1anja._NEWLINE_Revija, ki je za\xc4\x8dela izhajati leta 1901, je bila nekak naslednik Mahni\xc4\x8devega Rimskega katolika in U\xc5\xa1eni\xc4\x8dnikovega Katoli\xc5\xa1kega obzornika. \xc4\x8cas je izhajal najve\xc4\x8dkrat v 10 \xc5\xa1t. na leto. Uredniki so bili A. U\xc5\xa1eni\xc4\x8dnik (13 letnikov), J. Srebrni\xc4\x8d (1920-1924), F.K. Lukman, J. Mal, F. Stele (1924-1931), J. Fabijan, I. Ah\xc4\x8din in S. Gogala._NEWLINE_Pri reviji so sodelovali vsi vidnej\xc5\xa1i predstavniki katoli\xc5\xa1kega razumni\xc5\xa1tva. Revija je bila znanstvena tribuna slovenskega katolicizma za vsa podro\xc4\x8dja \xc5\xbeivljenja. V drugi polovici dvajsetih let 20. stoletja je revija postala dokaj odprta in strpna, kljub temu pa je odlo\xc4\x8dno nastopala proti liberalizmu, katoli\xc5\xa1kemu modernizmu, kr\xc5\xa1\xc4\x8danskemu socializmu ter brezpogojno zavra\xc4\x8dala socializem in marksizem.'